Συντεταγμένες: 44°15′N 2°42′E﻿ / ﻿44.250°N 2.700°E﻿ / 44.250; 2.700

Το **Αβερόν** (γαλλικά: *Aveyron*) είναι γαλλικός νομός στη διοικητική περιοχή Οξιτανία. Βρίσκεται στη νοτιοδυτική Γαλλία και το όνομά του προέρχεται από τον ποταμό Αβερόν που τον διασχίζει. Πρωτεύουσα είναι το Ροντέζ. Έχει δύο υπο-νομαρχίες, τις κοινότητες Μιγιώ και Βιλφράνς-ντε-Ρουέργκ. Το έδαφος του νομού αντιστοιχεί περίπου στην παλαιά κομητεία του Ρουέργκ. 

Ο πληθυσμός του νομού ανέρχεται σε 278.697 κατοίκους, σύμφωνα με την απογραφή του 2016. Έχει έκταση 8.735 τετραγωνικά χιλιόμετρα και διοικητικά αποτελείται από 3 διαμερίσματα. Η INSEE και το ταχυδρομείο του αποδίδουν τον κωδικό 12.

Έως το 2016 ανήκε στην περιοχή Μιντί-Πυρηναία, η οποία συνενώθηκε με το Λανγκεντόκ-Ρουσιγιόν και πλέον αποτελούν τη νέα διοικητική περιοχή Οξιτανία. 

Ο νομός υπάγεται στην εκπαιδευτική περιφέρεια της Τουλούζ, στην αρχιεπισκοπή του Αλμπί και στο Εφετείο του Μονπελιέ. 

Οι κάτοικοι του νομού ονομάζονται *Αβεροναί*.

Γεωγραφία
---------

Ο νομός Αβερόν  ανήκει στη διοικητική περιοχή Οξιτανία. Συνορεύει με 7 νομούς: Ταρν, Ταρν-ε-Γκαρόν, Λοτ, Ερώ, Γκαρ, Λοζέρ και Καντάλ. Είναι ένας από τους μεγαλύτερους νομούς της μητροπολιτικής Γαλλίας, πέμπτος, με έκταση 8.735 τετραγωνικών χιλιομέτρων.

Πρωτεύουσα του νομού είναι το Ροντέζ, που βρίσκεται σε απόσταση 501 χιλιομέτρων κατ'ευθεία γραμμή νότια του Παρισιού.

Ο νομός Αβερόν βρίσκεται στα νότια της Κεντρικής Οροσειράς (Μασίφ Σαντράλ). Το υψηλότερο σημείο του νομού είναι η τοποθεσία Καζαλέ, σε υψόμετρο 1.463 μέτρων, στα όρη Ωμπράκ. 

Το έδαφος του Αβερόν αποτελείται από ψηλά βραχώδη οροπέδια μεγάλης γεωλογικής ποικιλίας, που είναι κυρίως βοσκότοποι. Στις άκρες των οροπεδίων, εκεί όπου τα πετρώματα είναι μαλακότερα, σχηματίζονται εύφορες κοιλάδες. Στα χαμηλότερα τμήματά τους υπάρχουν καλλιέργειες, περιοχές γνωστές με την ονομασία Σαταινιραί (από τις φυτείες καστανιάς) ή Σεγκαλά (από την καλλιέργεια σίκαλης).

Κύριοι ποταμοί του νομού είναι οι Τρυγιέρ, Λοτ, Αβερόν και Ταρν, που διασχίζουν την περιοχή μέσα σε βαθιά φαράγγια.

Η λίμνη Βιλφράνς-ντε-Πανά χρησιμοποιείται ως δεξαμενή για την παροχή πόσιμου νερού στην περιοχή.

Στην περιοχή ομιλείται μια μορφή της Οξιτανικής του Λανγκεντόκ που ονομάζεται Ρουργκά.

Ιστορία
-------

Δείτε επίσης: Οξιτανία
Νόμισμα των Ρουτένων, 5ος-1ος αιώνας π.Χ.
Ο νομός Αβερόν είναι ένα από τους αρχικά 83 νομούς (σήμερα 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790.

Οι πρώτοι γνωστοί ιστορικοί κάτοικοι της περιοχής ήταν η γαλατική φυλή των Ρουτένων, αλλά η περιοχή κατοικήθηκε πολύ πριν από αυτούς και έχει πολλά προϊστορικά μνημεία, συμπεριλαμβανομένων πάνω από 1.000 μενίρ και ντολμέν - περισσότερα από οποιαδήποτε άλλη περιοχή της Γαλλίας.

Κατά τη διάρκεια του Μεσαίωνα και της πρώιμης σύγχρονης περιόδου, και μέχρι το 1790, το έδαφος που καλύπτεται από το νομό Αβερόν αποτελούσε την παλαιά κομητεία Ρουέργκ, που ήταν στενά συνδεδεμένη με την Τουλούζ και τη Γκιγιένη. Μετά την καταστροφή του νομού κατά την Σταυροφορία των Αλβιγηνών, στην περιοχή του εγκαταστάθηκαν νέοι κάτοικοι.

Την 1η Ιανουαρίου 2016, η περιοχή Μιντί-Πυρηναία, στην οποία ανήκε ο νομός, συνενώθηκε με την περιοχή Λανγκεντόκ-Ρουσιγιόν και σχημάτισαν τη νέα διοικητική περιοχή Οξιτανία.

Διοικητική διαίρεση
-------------------

Θέση του νομού Αβερόν στην Οξιτανία
Ο νομός Αβερόν αποτελείται από 3 διοικητικά διαμερίσματα, 23 καντόνια και 285 κοινότητες.

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μιγιώ | 9 | 110 | 79.346 | 3.741,76 | 21 | 121 |
| Ροντέζ | 11 | 79 | 111.180 | 2.869,74 | 39 | 122 |
| Βιλφράνς-ντε-Ρουέργκ | 8 | 96 | 88.171 | 2.123,66 | 42 | 123 |
| Σύνολο νομού | 23 | 285 | 278.697 | 8.735,16 | 32 | 12 |

Οικονομία
---------

Στο νομό Αβερόν, η παραδοσιακή οικονομική δραστηριότητα είναι η γεωργία, η εκτροφή βοοειδών και αιγοπροβάτων, η τυροκομία, η ξυλεία και δασοκομία. Η επεξεργασία τυριού γίνεται επίσης με τυριά νωπού γάλακτος: Στην περιοχή της κοινότητας Ροκφόρ παράγεται το παγκοσμίου φήμης τυρί Ροκφόρ.

Υπάρχουν επίσης βιομηχανίες παραγωγής γαντιών και μαχαιροποιίας, αλλά και μονάδες χημικών προϊόντων, υαλουργίας και επεξεργασίας σιδήρου και ψευδαργύρου.

Τουρισμός
---------

Η γέφυρα του Μιγιώ
Ο νομός Αβερόν περιλαμβάνει τμήμα του Εθνικού Πάρκου Σεβέν. Τα γνωστά τουριστικά αξιοθέατα είναι το μεσαιωνικό κάστρο του Ναζάκ που δεσπόζει ψηλά σε λόφο, και τα πολλά όμορφα παλιά κάστρα και μοναστήρια όπως το αβαείο της Κονκ του 11ου αιώνα, το αβαείο του Συλβανές, το αβαείο του Μπονβάλ και το αββαείο του Λοκ-Ντιέ κοντά στη Βιλφράνς-ντε-Ρουέργκ. Η μικρή πόλη Μιγιώ είναι η περιοχή της ψηλότερης γέφυρας του κόσμου, της οδογέφυρας Μιγιώ, που εγκαινιάστηκε το 2004.

Στην περιοχή βρίσκονται πολλά από τα χαρακτηρισμένα ως «Τα πιο όμορφα χωριά της Γαλλίας», όπως τα Εστέν, Κονκ, Μπελκαστέλ, Ναζάκ και άλλα.

Οι προσφερόμενες δραστηριότητες περιλαμβάνουν ιππασία, ψάρεμα, κολύμπι στις λίμνες, πεζοπορία και κατασκήνωση. Οι κάτοικοι είναι επίσης πολύ καλοί τεχνίτες, ενώ ο νομός είναι γεμάτος από διάφορα χειροποίητα αντικείμενα, που πωλούνται σε τοπικό επίπεδο. Το παγκοσμίου φήμης τυρί Ροκφόρ παράγεται στην περιοχή, όπως και άλλα τοπικά προϊόντα. Οι αγορές πραγματοποιούνται κάθε Σάββατο σε διάφορα σημεία της περιοχής.

Στο νομό υπάρχουν πολλά προϊστορικά μεγαλιθικά μνημεία: μενίρ και ντολμέν.

* Πολιτιστική κληρονομιά του νομού Αβερόν
* Ντολμέν ντε ΤιέργκΝτολμέν ντε Τιέργκ
* Μενίρ, κοντά στο Σαιν-ΣερνάνΜενίρ, κοντά στο Σαιν-Σερνάν
* Το κάστρο του ΝαζάκΤο κάστρο του Ναζάκ
* Το εκκλησία του αβαείου Σαιν-Φουά στην ΚονκΤο εκκλησία του αβαείου Σαιν-Φουά στην Κονκ
* Ο καθεδρικός ναός του ΡοντέζΟ καθεδρικός ναός του Ροντέζ
* Το ΕστένΤο Εστέν
* ΜπελκαστέλΜπελκαστέλ
* Το αββαείο του Λοκ-ΝτιέΤο αββαείο του Λοκ-Ντιέ

Εξωτερικοί σύνδεσμοι
--------------------

Σελίδα του Γενικού Συμβουλίου του Αβερόν (γαλλικά)Σελίδα της Νομαρχίας (γαλλικά)

Παραπομπές
----------

1. ↑  (Γαλλικά) Ferrand, Philippe (24 Ιανουαρίου 2017). «Jean-François Galliard nouveau président de l'Aveyron». *ladepeche.fr*. Ανακτήθηκε στις 16 Μαΐου 2020.
2. ↑  (Γαλλικά) «Le préfet Louis Laugier nommé en Savoie». *ladepeche.fr*. 9 Δεκεμβρίου 2017. Ανακτήθηκε στις 11 Δεκεμβρίου 2017.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑ . «habitants.fr/aveyron».
5. ↑ . «distance-from-rodez-fr-to-paris».
6. ↑ . «roquefort.fr».
7. ↑ . «tourisme-aveyron.com/en/discover/najac/discover-najac-touristic-guide-najac».
8. ↑ . «abbayedelocdieu.com/».

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 312549521
* LCCN: n50070909
* GND: 4079891-4
* SUDOC: 027259684
* BNF: cb11934066c (data)

 |

 |